CELEX ID: 32021R1755

--- ENGLISH ---

Document:
$en_document

Summary:
$en_summary

--- DANISH ---

Document:
8.10.2021
DA
Den Europæiske Unions Tidende
L 357/1
EUROPA-PARLAMENTETS OG RÅDETS FORORDNING (EU) 2021/1755
af 6. oktober 2021
om oprettelse af brexittilpasningsreserven
EUROPA-PARLAMENTET OG RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 175, stk. 3, og artikel 322, stk. 1, litra a),
under henvisning til forslag fra Europa-Kommissionen,
efter fremsendelse af udkast til lovgivningsmæssig retsakt til de nationale parlamenter,
under henvisning til udtalelse fra Det Europæiske Økonomiske og Sociale Udvalg 
(
1
)
,
under henvisning til udtalelse fra Regionsudvalget 
(
2
)
,
under henvisning til udtalelse fra Revisionsretten 
(
3
)
,
efter den almindelige lovgivningsprocedure 
(
4
)
, og
ud fra følgende betragtninger:
(1)
Aftalen om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab 
(
5
)
 (»udtrædelsesaftalen«) trådte i kraft den 1. februar 2020. Overgangsperioden omhandlet i artikel 126 i udtrædelsesaftalen udløb den 31. december 2020. I overgangsperioden indledte Unionen og Det Forenede Kongerige Storbritannien og Nordirland (»Det Forenede Kongerige«) formelle forhandlinger om de fremtidige forbindelser.
(2)
Efter overgangsperiodens udløb er hindringer for handel, grænseoverskridende udvekslinger og fri bevægelighed for personer, tjenesteydelser og kapital mellem Unionen og Det Forenede Kongerige blevet en realitet med omfattende og vidtrækkende konsekvenser for virksomheder, navnlig for små og mellemstore virksomheder (SMV'er) og deres arbejdstagere, samt for lokalsamfund, offentlige forvaltninger og borgere. Da disse konsekvenser er uundgåelige, skal de afbødes så meget som muligt, og interessenterne skal sikre sig, at de er parate til dem.
(3)
Unionen er fast besluttet på at afbøde de negative økonomiske, sociale, territoriale og, hvor det er relevant, miljømæssige konsekvenser af Det Forenede Kongeriges udtræden af Unionen og udvise solidaritet med alle medlemsstaterne, herunder deres regioner og lokalsamfund samt økonomiske sektorer, navnlig dem der er mest negativt påvirket under sådanne ekstraordinære omstændigheder.
(4)
Unionen lægger endvidere vægt på bæredygtig fiskeriforvaltning i overensstemmelse med målene for den fælles fiskeripolitik som fastsat ved Europa-Parlamentets og Rådets forordning (EU) nr. 1380/2013 
(
6
)
, herunder princippet om at opnå det maksimale bæredygtige udbytte for alle bestande i overensstemmelse med den bedste foreliggende videnskabelige rådgivning, samt at standse overfiskning, genoprette populationer af befiskede arter og beskytte havmiljøet, som det også fremgår af de internationale forpligtelser.
(5)
Der bør oprettes en brexittilpasningsreserve (»reserven«), der skal yde støtte for at imødegå de negative konsekvenser af Det Forenede Kongeriges udtræden af Unionen i medlemsstater, regioner og sektorer, navnlig dem, der er mest påvirket af udtrædelsen, og dermed afbøde den deraf følgende negative indvirkning på den økonomiske, sociale og territoriale samhørighed. Den bør helt eller delvis dække de supplerende udgifter, som offentlige myndigheder i medlemsstaterne afholder og betaler til foranstaltninger, der specifikt træffes for at afbøde disse konsekvenser. Referenceperioden, som er fastsat i denne forordning, og som fastlægger udgifternes støtteberettigelse, bør gælde for betalinger, der foretages af offentlige myndigheder i medlemsstaterne på nationalt, regionalt eller lokalt plan, herunder betalinger til offentlige eller private enheder, for de gennemførte foranstaltninger. I betragtning af fiskerisektorens betydning i visse medlemsstater er det hensigtsmæssigt at øremærke en del af reservens midler til ydelse af målrettet støtte til lokale og regionale kystsamfund.
(6)
Hvis medlemsstaterne vælger at støtte foranstaltninger til bevarelse og skabelse af arbejdspladser, bør de sigte mod arbejdspladser af høj kvalitet.
(7)
Målene for reserven bør forfølges i overensstemmelse med målet om at fremme bæredygtig udvikling som fastsat i artikel 11 i traktaten om Den Europæiske Unions funktionsmåde (TEUF) under hensyntagen til De Forenede Nationers mål for bæredygtig udvikling, Parisaftalen, der er vedtaget inden for rammerne af De Forenede Nationers rammekonvention om klimaændringer 
(
7
)
 (»Parisaftalen«), og som blev godkendt af Unionen den 5. oktober 2016 
(
8
)
, og princippet om »ikke at gøre væsentlig skade«, jf. artikel 17 i Europa-Parlamentets og Rådets forordning (EU) 2020/852 
(
9
)
, den europæiske grønne pagt, den digitale dagsorden samt partnerskabsprincippet og principperne i den europæiske søjle for sociale rettigheder, herunder dens iboende bidrag til at fjerne uligheder, og fremme ligestilling mellem kønnene og integration af kønsaspektet, idet respekten for de grundlæggende rettigheder samtidig sikres.
(8)
For at imødegå de negative konsekvenser af Det Forenede Kongeriges udtræden af Unionen bør medlemsstaterne ved udformningen af støtteforanstaltninger og tildelingen af det finansielle bidrag fra reserven støtte private og offentlige enheder, der påvirkes negativt af udtrædelsen, herunder SMV'er og deres arbejdstagere samt de selvstændige, da de nu står over for handelshindringer, en stigning i de administrative procedurer og toldprocedurer og en større lovgivningsmæssig og finansiel byrde, herunder forstyrrelser for så vidt angår samarbejde og udveksling. Der bør derfor opstilles en ikke-udtømmende liste over de typer foranstaltninger, der med størst sandsynlighed vil kunne opfylde denne målsætning.
(9)
For at afspejle betydningen af at bekæmpe klimaændringer i overensstemmelse med Unionens forpligtelse til at gennemføre Parisaftalen og De Forenede Nationers verdensmål for bæredygtig udvikling har EU-fondene og -programmerne til hensigt at bidrage til at integrere klimatiltag og til at nå et overordnet mål om, at 30 % af udgifterne i Unionens budget støtter klimamål. Reserven forventes også at bidrage til klimamål i henhold til hver medlemsstats specifikke behov og prioriteter. Kommissionen bør vurdere klimabidraget på grundlag af de oplysninger, der er tilgængelige i den endelige rapport om gennemførelsen af reserven.
(10)
Det er vigtigt klart at specificere eventuelle udelukkelser fra støtte fra reserven. Ud over udelukkelsen af enheder, der drager fordel af Det Forenede Kongeriges udtræden af Unionen, herunder fra den finansielle sektor, bør merværdiafgift udelukkes fra støtte fra reserven, da den udgør en indtægt for medlemsstaterne, hvilket udligner de dermed forbundne omkostninger for medlemsstaternes budget. I overensstemmelse med den generelle tilgang til samhørighedspolitikken bør udgifter, der er knyttet til flytninger eller er i modstrid med gældende EU-ret eller national ret, også udelukkes fra støtte fra reserven.
(11)
For at mindske den administrative byrde kunne teknisk bistand til forvaltning, overvågning, information og kommunikation samt kontrol og revision af reserven gennemføres ved hjælp af en fast takst baseret på de støtteberettigede udgifter, som Kommissionen har accepteret. Teknisk bistand kunne anvendes til at hjælpe lokale, regionale og nationale myndigheder med at gennemføre reserven med henblik på at bistå navnlig SMV'er, som på grund af deres størrelse mangler ressourcer og viden til at overvinde den øgede administrative byrde og de øgede omkostninger i forbindelse med Det Forenede Kongeriges udtræden af Unionen.
(12)
For at tage hensyn til de virkninger af de negative økonomiske, sociale, territoriale og, hvor det er relevant, miljømæssige konsekvenser af Det Forenede Kongeriges udtræden af Unionen for medlemsstaterne og deres økonomier og, hvor det er relevant, medlemsstaternes foranstaltninger for at afbøde de forventede negative virkninger af udtrædelsen inden overgangsperiodens udløb, bør referenceperioden begynde den 1. januar 2020 og være koncentreret over en begrænset periode på 4 år.
(13)
Kommissionen bør forelægge Europa-Parlamentet og Rådet en analyse af virkningen af Det Forenede Kongeriges udtræden af Unionen på Unionens virksomheder og økonomiske sektorer, idet der tages hensyn til valutaudsvingenes indvirkning på handelen.
(14)
Det er nødvendigt at præcisere, at det budget, som afsættes til reserven, bør gennemføres af Kommissionen i henhold til delt forvaltning med medlemsstaterne, jf. Europa-Parlamentets og Rådets forordning (EU, Euratom) 2018/1046 
(
10
)
 (»finansforordningen«). Det er derfor hensigtsmæssigt at fastlægge de principper og specifikke forpligtelser, som medlemsstaterne skal overholde, navnlig principperne om forsvarlig økonomisk forvaltning, gennemsigtighed og ikkeforskelsbehandling og fravær af interessekonflikter.
(15)
Medlemsstaterne bør sikre, at anvendelsen af reserven koordineres med andre EU-fonde og -programmer, herunder gennem høring af de relevante lokale og regionale myndigheder, hvor det er relevant.
(16)
Horisontale finansielle regler, der er vedtaget af Europa-Parlamentet og Rådet på grundlag af artikel 322 i TEUF, finder anvendelse på denne forordning. Disse regler er fastsat i finansforordningen og fastlægger navnlig proceduren for opstilling og gennemførelse af Unionens budget og indeholder bestemmelser om kontrol af de finansielle aktørers ansvar. Regler vedtaget på grundlag af artikel 322 i TEUF omfatter også en generel ordning med konditionalitet med henblik på beskyttelse af Unionens budget som fastsat i Europa-Parlamentets og Rådets forordning (EU, Euratom) 2020/2092 
(
11
)
.
(17)
Med henblik på forsvarlig økonomisk forvaltning bør der fastsættes særlige regler for budgetforpligtelser, betalinger, fremførsler og inddrivelse af reserven. Under overholdelse af princippet om, at Unionens budget fastsættes årligt, bør denne forordning grundet reservens ekstraordinære og specifikke karakter samtidig give mulighed for at fremføre uudnyttede midler ud over dem, der er fastsat i finansforordningen, og således maksimere reservens kapacitet til at imødegå de negative konsekvenser af Det Forenede Kongeriges udtræden af Unionen for medlemsstaterne, herunder på regionalt og lokalt plan, og deres økonomier.
(18)
For at gøre det muligt for medlemsstaterne at anvende de supplerende midler og sikre tilstrækkelige finansielle midler til hurtigt at gennemføre foranstaltninger under reserven bør et betydeligt beløb heraf udbetales som forfinansiering i tre trancher i 2021, 2022 og 2023. Tildelingsmetoden for midlerne fra reserven bør tage hensyn til betydningen af fiskeriet i Det Forenede Kongeriges eksklusive økonomiske zone, betydningen af handel med Det Forenede Kongerige og betydningen af de tilstødende forbindelser for de maritime grænseregioner med Det Forenede Kongerige og deres samfund på grundlag af pålidelige og officielle statistikker. I betragtning af den ekstraordinære karakter, som Det Forenede Kongeriges udtræden af Unionen udgør, og den usikkerhed, der har omgivet centrale aspekter af forbindelserne mellem Unionen og Det Forenede Kongerige efter overgangsperiodens udløb, er det vanskeligt at forudse, hvilke foranstaltninger medlemsstaterne på passende vis skal træffe for hurtigt at imødegå virkningerne af udtrædelsen. Det er derfor nødvendigt at give medlemsstaterne fleksibilitet og navnlig at give Kommissionen mulighed for at vedtage finansieringsafgørelsen om forfinansiering uden at være forpligtet til i henhold til finansforordningens artikel 110, stk. 2, at give en beskrivelse af de tiltag, der skal finansieres.
(19)
Senest 2 måneder fra datoen for denne forordnings ikrafttræden og inden udbetalingen af den første tranche af forhåndsfinansieringen bør medlemsstaterne underrette Kommissionen om, hvilke organer der er udpeget, og hvilket organ forfinansieringen skal udbetales til, og bekræfte, at beskrivelserne af forvaltnings- og kontrolsystemerne for reserven er blevet udarbejdet.
(20)
For at sikre ligebehandling af alle medlemsstater bør der være én enkelt frist for indgivelse af ansøgninger om finansielt bidrag fra reserven for alle medlemsstater. Reservens særlige karakter og den relativt korte gennemførelsesperiode berettiger, at der fastsættes en skræddersyet referenceperiode, og ville gøre kravet om, at medlemsstaterne på årsbasis skal fremlægge de dokumenter, der kræves i finansforordningens artikel 63, stk. 5, 6 og 7, uforholdsmæssigt. Da risiciene for Unionens budget også afbødes ved kravet om at gøre brug af et pålideligt forvaltnings- og kontrolsystem for reserven, der allerede findes i medlemsstaterne eller, hvor det er relevant, skal oprettes af medlemsstaterne, er det berettiget at fravige medlemsstaternes forpligtelse til at forelægge de krævede dokumenter senest i februar eller marts hvert år. For at gøre det muligt for Kommissionen at kontrollere, om anvendelsen af det finansielle bidrag fra reserven er korrekt, bør det også kræves, at medlemsstaterne som en del af ansøgningen om et finansielt bidrag fra reserven forelægger gennemførelsesrapporter med mere detaljerede oplysninger om de finansierede tiltag, som beskriver de negative konsekvenser af Det Forenede Kongeriges udtræden af Unionen på virksomheder og økonomiske sektorer, regnskabselementerne, en sammenfatning af de endelige revisionsberetninger og de udførte kontroller, en forvaltningserklæring samt en erklæring fra et uafhængigt revisionsorgan udarbejdet i overensstemmelse med internationalt anerkendte revisionsstandarder.
(21)
I henhold til punkt 22 og 23 i den interinstitutionelle aftale af 13. april 2016 om bedre lovgivning 
(
12
)
 bør reserven evalueres på grundlag af oplysninger indsamlet i overensstemmelse med specifikke overvågningskrav, samtidig med at administrative byrder, navnlig for de nationale, regionale og lokale myndigheder, og overregulering undgås. Disse krav bør, hvor det er relevant, omfatte målbare indikatorer, som kan danne grundlag for evaluering af reservens virkninger i praksis.
(22)
For at sikre ligebehandling af alle medlemsstater og konsekvens i evalueringen af ansøgningerne om et finansielt bidrag fra reserven bør Kommissionen vurdere ansøgningerne som en samlet pakke. Den bør navnlig se på støtteberettigelsen og nøjagtigheden af de anmeldte udgifter, den direkte forbindelse mellem de negative konsekvenser af Det Forenede Kongeriges udtræden af Unionen og de gennemførte foranstaltninger, og de ordninger, som den pågældende medlemsstat har truffet for at undgå dobbeltfinansiering. Kommissionen bør vurdere indholdet af gennemførelsesrapporten på en forholdsmæssig måde under hensyntagen til de samlede udgifter, der er medtaget i ansøgningen om et finansielt bidrag fra reserven. Efter vurderingen af ansøgningerne om finansielt bidrag fra reserven bør Kommissionen udligne den udbetalte forfinansiering, inddrive det uudnyttede beløb og træffe afgørelse om betalinger op til grænserne for den foreløbige tildeling. I betragtning af omfanget af det forventede økonomiske chok bør de uudnyttede beløb fra den foreløbige tildeling stilles til rådighed for medlemsstater, hvis samlede accepterede beløb overstiger deres respektive foreløbige tildeling.
(23)
I betragtning af reservens ekstraordinære og specifikke karakter samt dens mål bør Kommissionen bistå medlemsstaterne med at kortlægge de foranstaltninger, der skal gennemføres for at imødegå de negative konsekvenser af Det Forenede Kongeriges udtræden af Unionen, herunder med hensyn til hvordan udgifternes direkte forbindelse med udtrædelsen vurderes.
(24)
For at sikre, at delt forvaltning fungerer korrekt, bør medlemsstaterne indføre et forvaltnings- og kontrolsystem for reserven. Hver medlemsstat bør udpege et organ eller, hvor medlemsstatens konstitutionelle rammer kræver det, organer, der har ansvaret for forvaltningen af reserven, samt et særskilt uafhængigt revisionsorgan, og underrette Kommissionen om, hvilket organ eller hvilke organer der er udpeget. Det bør være muligt for medlemsstaterne at gøre brug af eksisterende udpegede organer på det relevante territoriale niveau og forvaltnings- og kontrolsystemer, der allerede er oprettet med henblik på gennemførelse af finansieringen af samhørighedspolitikken eller Den Europæiske Unions Solidaritetsfond, som blev oprettet ved Rådets forordning (EF) nr. 2012/2002 
(
13
)
. Det er nødvendigt at præcisere medlemsstaternes ansvarsområder og fastsætte de specifikke krav til de udpegede organer.
(25)
For at øge beskyttelsen af Unionens budget bør Kommissionen stille et integreret og interoperabelt informations- og overvågningssystem til rådighed, herunder et enkelt datamining- og risikovurderingsværktøj til at tilgå og analysere relevante data, og Kommissionen bør tilskynde til anvendelse heraf, så medlemsstaterne generelt anvender det.
(26)
For at mindske den administrative byrde kan medlemsstaterne godtgøre dem, der modtager et finansielt bidrag fra reserven, via forenklede omkostningsmuligheder såsom faste takster, faste beløb eller enhedsomkostninger, hvor disse udgør en pålidelig indikator for de faktiske omkostninger.
(27)
I overensstemmelse med finansforordningen, Europa-Parlamentets og Rådets forordning (EU, Euratom) nr. 883/2013 
(
14
)
 og Rådets forordning (EF, Euratom) nr. 2988/95 
(
15
)
, (Euratom, EF) nr. 2185/96 
(
16
)
 og (EU) 2017/1939 
(
17
)
 skal Unionens finansielle interesser beskyttes ved hjælp af forholdsmæssige foranstaltninger, herunder ved foranstaltninger vedrørende forebyggelse, påvisning, korrektion og undersøgelse af uregelmæssigheder, herunder svig, vedrørende tilbagesøgning af tabte, uberettiget udbetalte eller ukorrekt anvendte midler og, hvor det er relevant, vedrørende pålæggelse af administrative sanktioner. Navnlig har Det Europæiske Kontor for Bekæmpelse af Svig (OLAF), i overensstemmelse med forordning (Euratom, EF) nr. 2185/96 og (EU, Euratom) nr. 883/2013 beføjelse til at foretage administrative undersøgelser, herunder kontrol og inspektion på stedet, for at fastslå, om der foreligger svig, korruption eller enhver anden ulovlig aktivitet, der skader Unionens finansielle interesser. Den Europæiske Anklagemyndighed (EPPO) er, hvor det er relevant, i overensstemmelse med forordning (EU) 2017/1939, beføjet til at efterforske og retsforfølge strafbare handlinger til skade for Unionens finansielle interesser, som fastsat i Europa-Parlamentets og Rådets direktiv (EU) 2017/1371 
(
18
)
. I overensstemmelse med finansforordningen skal enhver person eller enhed, som modtager EU-midler, samarbejde fuldt ud om beskyttelse af Unionens finansielle interesser, give Kommissionen, OLAF, Revisionsretten og, for så vidt angår de medlemsstater der deltager i et forstærket samarbejde i henhold til forordning (EU) 2017/1939, EPPO, hvor det er relevant, de fornødne rettigheder og den fornødne adgang og sikre, at eventuelle tredjeparter, der er involveret i gennemførelsen af EU-midler, tildeler tilsvarende rettigheder.
(28)
Med henblik på at afbøde den negative indvirkning på virksomheder og økonomiske sektorer og undgå administrative flaskehalse bør medlemsstaterne og regionerne målrette deres oplysningskampagner for at øge bevidstheden om EU-bidraget fra reserven og, eftersom gennemsigtigheds-, kommunikations- og synlighedsaktiviteter er afgørende for at gøre Unionens indsats synlig på stedet, informere offentligheden herom. Disse aktiviteter bør være baseret på nøjagtige og ajourførte oplysninger.
(29)
For at øge gennemsigtigheden med hensyn til anvendelsen af Unionens bidrag fra reserven bør Kommissionen forelægge en endelig rapport om gennemførelsen af reserven for Europa-Parlamentet, Rådet, Det Europæiske Økonomiske og Sociale Udvalg og Regionsudvalget.
(30)
For at sikre ensartede betingelser for fastsættelse af de finansielle midler, der er til rådighed for de enkelte medlemsstater, bør Kommissionen tillægges gennemførelsesbeføjelser.
(31)
Den Europæiske Tilsynsførende for Databeskyttelse blev hørt i overensstemmelse med artikel 42 i Europa-Parlamentets og Rådets forordning (EU) 2018/1725 
(
19
)
 og afgav udtalelse den 14. april 2021.
(32)
Målene for denne forordning, nemlig at bevare den økonomiske, sociale og territoriale samhørighed og at give medlemsstaterne et solidaritetsredskab, når de skal håndtere virkningerne af Det Forenede Kongeriges udtræden af Unionen, som påvirker Unionen som helhed, om end de forskellige regioner og sektorer ikke rammes i samme omfang, kan ikke i tilstrækkelig grad opfyldes af medlemsstaterne, men kan på grund af handlingens omfang og virkninger bedre nås på EU-plan; Unionen kan derfor vedtage foranstaltninger i overensstemmelse med nærhedsprincippet, jf. artikel 5 i traktaten om Den Europæiske Union. I overensstemmelse med proportionalitetsprincippet, jf. nævnte artikel, går denne forordning ikke videre, end hvad der er nødvendigt for at nå disse mål.
(33)
I lyset af det tvingende behov for straks at imødegå de negative økonomiske, sociale, territoriale og, hvor det er relevant, miljømæssige konsekvenser af Det Forenede Kongeriges Udtræden af Unionen for medlemsstaterne, herunder deres regioner og lokalsamfund, og sektorer, navnlig dem der er mest negativt påvirket af udtrædelsen, og for at afbøde den relaterede negative indvirkning på den økonomiske, sociale og territoriale samhørighed bør denne forordning træde i kraft så hurtigt som muligt dagen efter offentliggørelsen i 
Den Europæiske Unions Tidende
 –
VEDTAGET DENNE FORORDNING:
KAPITEL I
Almindelige bestemmelser
Artikel 1
Genstand
1.   Ved denne forordning oprettes brexittilpasningsreserven (»reserven«).
2.   Den fastsætter målsætningerne for reserven, dens midler, former for EU-finansiering og regler for dens gennemførelse, herunder for udgifternes støtteberettigelse, for forvaltning og kontrol samt for finansiel forvaltning.
Artikel 2
Målsætninger
1.   Reserven yder støtte til at imødegå de negative økonomiske, sociale, territoriale og, hvor det er relevant, miljømæssige konsekvenser af Det Forenede Kongeriges udtræden af Unionen i medlemsstaterne, herunder deres regioner og lokalsamfund samt sektorer, navnlig i dem, der er mest negativt påvirket af udtrædelsen, og til at afbøde den dermed forbundne negative indvirkning på den økonomiske, sociale og territoriale samhørighed.
2.   Reservens målsætninger forfølges i overensstemmelse med målsætningen om at fremme en bæredygtig udvikling som fastsat i artikel 11 i TEUF under hensyntagen til De Forenede Nationers verdensmål for bæredygtig udvikling, Parisaftalen og princippet om ikke at gøre væsentlig skade.
Artikel 3
Definitioner
I denne forordning forstås ved:
1)
»referenceperiode«: den referenceperiode, der er omhandlet i finansforordningens artikel 63, stk. 5, litra a), og som løber fra den 1. januar 2020 til den 31. december 2023
2)
»gældende ret«: EU-ret og national ret, der vedrører anvendelsen heraf
3)
»uregelmæssighed«: enhver overtrædelse af gældende ret, som kan tilskrives en offentlig eller privat enheds, herunder medlemsstatsmyndigheders, handling eller undladelse i forbindelse med gennemførelsen af det finansielle bidrag fra reserven, der skader eller vil kunne skade Unionens budget ved afholdelse af en uretmæssig udgift over Unionens budget
4)
»systembetinget uregelmæssighed«: enhver uregelmæssighed, der kan være af tilbagevendende art, og som med stor sandsynlighed forekommer i tilsvarende typer af foranstaltninger
5)
»samlede fejl«: summen af de kalkulerede tilfældige fejl og, hvis det er relevant, afgrænsede systembetingede fejl og ukorrigerede atypiske fejl
6)
»samlet fejlprocent«: de samlede fejl divideret med revisionspopulationen
7)
»restfejlprocent«: de samlede fejl fratrukket de finansielle korrektioner, som medlemsstaten har anvendt med henblik på at reducere de risici, der er identificeret af revisionsmyndigheden divideret med de udgifter, der skal angives i ansøgningen om finansielt bidrag fra reserven
8)
»flytning«: overførsel af den samme eller lignende aktivitet eller en del heraf som defineret i artikel 2, nr. 61a), i Kommissionens forordning (EU) nr. 651/2014 
(
20
)
9)
»territorier med særlig status«: i denne forordning de britiske oversøiske territorier og kronbesiddelser, hvor det er relevant.
Artikel 4
Reservens geografiske dækning og midler
1.   Alle medlemsstater kan være berettigede til støtte fra reserven.
2.   Reservens maksimale midler udgør 5 470 435 000 EUR i løbende priser.
3.   De i denne artikels stk. 2 omhandlede midler fordeles foreløbigt, i både forpligtelses- og betalingsbevillinger, i henhold til den metode der er fastsat i bilag I. De stilles til rådighed som følger:
a)
et forfinansieringsbeløb på 4 321 749 000 EUR i løbende priser stilles til rådighed og udbetales i tre trancher på 1 697 933 000 EUR i 2021, 1 298 919 000 EUR i 2022 og 1 324 897 000 EUR i 2023 i overensstemmelse med artikel 9
b)
det resterende foreløbigt tildelte beløb på 1 148 686 000 EUR i løbende priser stilles til rådighed i 2025 i overensstemmelse med artikel 12.
De beløb, der er omhandlet i dette stykkes første afsnit, litra a), betragtes som forfinansiering som omhandlet i finansforordningens artikel 115, stk. 2, litra b), nr. i).
4.   De medlemsstater, hvis foreløbige tildeling fra midlerne i reserven omfatter et beløb på over 10 mio. EUR, der bestemmes på grundlag af faktoren for fiskefangst i Det Forenede Kongeriges eksklusive økonomiske zone, anvender mindst 50 % af dette beløb eller 7 % af deres foreløbigt tildelte beløb, alt efter hvilket er lavest, til støtte for lokale og regionale kystsamfund, herunder fiskerisektoren, navnlig sektoren for kystfiskeri af mindre omfang, der er afhængig af fiskeri.
Hvis den foreløbige tildeling ikke anvendes fuldt ud, nedsættes de beløb, der skal anvendes til det i første afsnit omhandlede formål, forholdsmæssigt.
Hvis det beløb, der skal bruges til at støtte lokale og regionale kystsamfund, ikke anvendes fuldt ud til dette formål, fratrækkes 50 % af det uudnyttede beløb ved beregningen af det samlede accepterede beløb.
I det accepterede støtteberettigede udgiftsbeløb, jf. artikel 12, stk. 2, litra a), angives, hvis det er relevant, det accepterede udgiftsbeløb til støtte for lokale og regionale kystsamfund.
Ansøgninger om et finansielt bidrag fra reserven skal indeholde en oversigt over de udgifter, som er afholdt og betalt til foranstaltninger til støtte for lokale og regionale kystsamfund i overensstemmelse med bilag II.
5.   Kommissionen fastsætter ved hjælp af en gennemførelsesretsakt de foreløbige beløb, der er fordelt til hver medlemsstat på grundlag af de i bilag I fastsatte kriterier. Denne gennemførelsesretsakt fastsætter også det minimumsbeløb af midlerne, der skal anvendes i overensstemmelse med stk. 4.
KAPITEL II
Støtteberettigelse, teknisk bistand og udelukkelse fra støtte
Artikel 5
Støtteberettigelse
1.   Det finansielle bidrag fra reserven støtter kun foranstaltninger, som medlemsstaterne, herunder på regionalt og lokalt niveau, specifikt har gennemført for at bidrage til de målsætninger, der er fastsat i artikel 2, og kan navnlig dække følgende:
a)
foranstaltninger til støtte for private og offentlige virksomheder, navnlig SMV'er, de selvstændige, lokalsamfund og organisationer, der påvirkes negativt af Det Forenede Kongeriges udtræden af Unionen
b)
foranstaltninger til støtte for de økonomiske sektorer, der er mest negativt påvirket af Det Forenede Kongeriges udtræden af Unionen
c)
foranstaltninger til støtte for virksomheder, regionale og lokale samfund og organisationer, herunder sektoren for kystfiskeri af mindre omfang, der er afhængige af fiskeri i Det Forenede Kongeriges farvande, i farvande i territorier med særlig status eller i farvande, der er omfattet af fiskeriaftaler med kyststater, hvor fiskerimulighederne for EU-flåder er blevet reduceret som følge af Det Forenede Kongeriges udtræden af Unionen
d)
foranstaltninger til støtte for jobskabelse og -beskyttelse, herunder grønne job, arbejdsfordelingsordninger, omskoling og uddannelse i sektorer, der er mest negativt påvirket af Det Forenede Kongeriges udtræden af Unionen
e)
foranstaltninger til at sikre, at grænse-, told-, sundheds- og plantesundheds-, sikkerheds- og fiskerikontrollen fungerer, samt at opkrævningen af indirekte skatter, herunder supplerende personale og deres uddannelse, samt infrastruktur, fungerer
f)
foranstaltninger til at lette ordninger for certificering og godkendelse af produkter, til at bistå med at opfylde etableringskrav, til at lette etikettering og mærkning, f.eks. vedrørende sikkerheds-, sundheds- og miljøstandarder, samt til at bistå i forbindelse med gensidig anerkendelse
g)
foranstaltninger vedrørende kommunikation og oplysning til og kendskab hos borgere og virksomheder om ændringer af deres rettigheder og forpligtelser som følge af Det Forenede Kongeriges udtræden af Unionen
h)
foranstaltninger, der tager sigte på at reintegrere unionsborgere samt personer, der har ret til at opholde sig på Unionens område, og som har forladt Det Forenede Kongerige som følge af Det Forenede Kongeriges udtræden af Unionen.
2.   Udgifter er berettigede til et finansielt bidrag fra reserven, hvis de er afholdt og betalt af offentlige myndigheder i medlemsstaterne på nationalt, regionalt eller lokalt niveau, herunder betalinger til offentlige eller private enheder, i referenceperioden, for så vidt angår foranstaltninger, der gennemføres i eller til fordel for den pågældende medlemsstat.
3.   Ved udformningen af støtteforanstaltninger tager medlemsstaterne hensyn til de forskellige konsekvenser af Det Forenede Kongeriges udtræden af Unionen for de forskellige regioner og lokalsamfund og fokuserer det finansielle bidrag fra reserven på dem, der er mest negativt påvirket af udtrædelsen, samtidig med at der tages hensyn til partnerskabsprincippet, og der tilskyndes til en dialog på flere niveauer med lokale og regionale myndigheder og lokalsamfund i de regioner og sektorer, der er mest negativt påvirket af udtrædelsen, arbejdsmarkedets parter og civilsamfundet, hvor det er relevant, og i overensstemmelse med deres institutionelle, retlige og finansielle rammer.
4.   Ved udformningen af støtteforanstaltninger på fiskeriområdet tager medlemsstaterne hensyn til målene for den fælles fiskeripolitik og sikrer, at disse foranstaltninger bidrager til bæredygtig forvaltning af fiskebestandene, og bestræber sig på at støtte de fiskere, der er mest negativt påvirket af Det Forenede Kongeriges udtræden af Unionen, herunder inden for kystfiskeri af mindre omfang.
5.   De i stk. 1 omhandlede foranstaltninger skal overholde gældende ret.
6.   Foranstaltninger, der er støtteberettigede i henhold til stk. 1, kan modtage støtte fra andre EU-fonde og -programmer, forudsat at denne støtte ikke dækker de samme omkostninger.
7.   Medlemsstaterne tilbagebetaler bidraget fra reserven til et tiltag, som omfatter investeringer i infrastruktur eller produktive investeringer, hvis tiltaget i de første 5 år efter den endelige betaling til modtagerne af det finansielle bidrag fra reserven eller inden den frist, der er fastsat i statsstøttereglerne, hvis det er relevant, udsættes for et af følgende forhold:
a)
et ophør af en produktionsaktivitet eller en overførsel af en produktionsaktivitet uden for den medlemsstat, hvor den modtog finansiel bidrag fra reserven
b)
en ændring i ejendomsretten til et infrastrukturelement, som giver en virksomhed eller et offentligt organ en uretmæssig fordel
c)
en væsentlig ændring, der berører dens art, målsætninger eller gennemførelsesvilkår, som ville føre til underminering af tiltagets oprindelige målsætninger.
Medlemsstaterne kan reducere den frist, der er fastsat i første afsnit, til 3 år i tilfælde, der vedrører fastholdelse af investeringer eller job skabt af SMV’er.
Dette stykke finder ikke anvendelse på tiltag, der udsættes for et ophør af produktionsaktivitet, der skyldes en konkurs, i forbindelse med hvilken der ikke er begået svigagtige handlinger.
Artikel 6
Teknisk bistand
1.   2,5 % af det finansielle bidrag fra reserven for hver medlemsstat udbetales som teknisk bistand til forvaltning, overvågning, information og kommunikation, kontrol og revision af reserven, herunder på regionalt og lokalt plan, alt efter hvad der er relevant.
2.   Teknisk bistand beregnes som en fast sats ved at anvende faktoren 25/975 på de støtteberettigede udgifter, som Kommissionen har accepteret i henhold til artikel 12, stk. 2, litra a).
Artikel 7
Udelukkelse fra støtte
Reserven yder ikke støtte til merværdiafgift og udgifter til flytning som defineret i artikel 3, nr. 8).
KAPITEL III
Finansiel forvaltning
Artikel 8
Gennemførelse og former for EU-finansiering
1.   Det finansielle bidrag fra reserven til en medlemsstat gennemføres ved delt forvaltning i overensstemmelse med finansforordningens artikel 63.
2.   Medlemsstaterne anvender det finansielle bidrag fra reserven til at gennemføre de foranstaltninger, der er omhandlet i artikel 5, til at yde støtte, der ikke skal tilbagebetales. Unionens bidrag ydes i form af godtgørelse af støtteberettigede omkostninger, som faktisk er blevet afholdt og betalt af offentlige myndigheder i medlemsstaterne, herunder betalinger til offentlige eller private enheder til foranstaltninger, som er gennemført, og i form af finansiering efter fast takst af teknisk bistand.
3.   Forpligtelser og betalinger i henhold til denne forordning er betinget af, at der er midler til rådighed.
4.   Uanset finansforordningens artikel 63, stk. 5, 6 og 7, skal de dokumenter, der er omhandlet i nævnte bestemmelser, forelægges én gang i henhold til artikel 10 i nærværende forordning.
5.   Uanset finansforordningens artikel 12 fremføres uudnyttede forpligtelses- og betalingsbevillinger i henhold til nærværende forordning automatisk og kan anvendes indtil den 31. december 2026. De fremførte bevillinger udnyttes som de første i det følgende regnskabsår.
Artikel 9
Forfinansiering
1.   Med forbehold af modtagelsen af de oplysninger, der kræves i henhold til nærværende forordnings artikel 14, stk. 1, litra d), fastsætter Kommissionen ved hjælp af en gennemførelsesretsakt fordelingen pr. medlemsstat af de midler, der er omhandlet i nærværende forordnings artikel 4, stk. 3, litra a). Denne gennemførelsesretsakt udgør en finansieringsafgørelse som omhandlet i finansforordningens artikel 110, stk. 1, og den retlige forpligtelse som omhandlet i nævnte forordning. Uanset finansforordningens artikel 110, stk. 2, omfatter denne finansieringsafgørelse ikke en beskrivelse af de tiltag, der skal finansieres.
2.   Unionens budgetmæssige forpligtelser for så vidt angår hver medlemsstat foretages af Kommissionen i årlige trancher i perioden mellem den 1. januar 2021 og den 31. december 2023.
Uanset finansforordningens artikel 111, stk. 2, skal de budgetmæssige forpligtelser for den første tranche følge vedtagelsen af den gennemførelsesretsakt, der udgør Kommissionens retlige forpligtelse.
3.   Kommissionen udbetaler 2021-tranchen af forfinansieringen senest 30 dage efter datoen for vedtagelsen af den gennemførelsesretsakt, der er omhandlet i denne artikels stk. 1. Kommissionen betaler senest henholdsvis den 30. april 2022 og den 30. april 2023 trancherne af forfinansieringen for 2022 og 2023. Forfinansieringen udlignes i overensstemmelse med artikel 12.
4.   Beløb, der er tildelt, men ikke udbetalt som forfinansiering, fremføres og anvendes til supplerende betalinger i henhold til artikel 12, stk. 6.
Artikel 10
Indgivelse af ansøgninger om et finansielt bidrag fra reserven
1.   Medlemsstaterne indgiver senest den 30. september 2024 ansøgninger til Kommissionen om et finansielt bidrag fra reserven. Kommissionen vurderer disse ansøgninger og fastslår, om den resterende foreløbige tildeling og supplerende beløb skal betales til medlemsstaterne, eller om der skal inddrives beløb fra medlemsstaterne i overensstemmelse med artikel 12.
2.   Hvis en medlemsstat ikke indgiver en ansøgning om et finansielt bidrag fra reserven senest den 30. september 2024, inddriver Kommissionen det samlede beløb, der er udbetalt som forfinansiering til den pågældende medlemsstat.
Artikel 11
Indhold af ansøgningen om et finansielt bidrag fra reserven
1.   Ansøgningen om et finansielt bidrag fra reserven skal være baseret på modellen fastsat i bilag II. Ansøgningen skal indeholde oplysninger om de samlede udgifter, som offentlige myndigheder på nationalt, regionalt eller lokalt niveau i medlemsstaterne har afholdt og betalt, herunder den territoriale fordeling af udgifterne på NUTS-niveau 2-regioner, hvis det er relevant, og værdierne af outputindikatorer for de gennemførte foranstaltninger. Den skal ledsages af de dokumenter, der er omhandlet i finansforordningens artikel 63, stk. 5, 6 og 7, og af en gennemførelsesrapport.
2.   Gennemførelsesrapporten vedrørende reserven skal indeholde følgende:
a)
en beskrivelse af de negative konsekvenser af Det Forenede Kongeriges udtræden af Unionen i økonomisk, social, territorial og, hvor det er relevant, miljømæssig henseende, herunder en identifikation af de sektorer, regioner, områder og, hvor det er relevant, lokalsamfund, der er mest negativt påvirket af udtrædelsen
b)
en beskrivelse af, hvilke foranstaltninger der er gennemført for at imødegå de negative konsekvenser af Det Forenede Kongeriges udtræden af Unionen, i hvilket omfang disse foranstaltninger har afbødet de regionale og sektorspecifikke virkninger, der er omhandlet i litra a), og hvordan de blev gennemført
c)
en begrundelse for, at de afholdte og betalte udgifter er støtteberettigede, og deres direkte forbindelse med Det Forenede Kongeriges udtræden af Unionen
d)
en beskrivelse af de ordninger, der er indført for at undgå dobbeltfinansiering og sikre komplementaritet med andre EU-instrumenter og national finansiering
e)
en beskrivelse af foranstaltningernes bidrag til modvirkning af og tilpasning til klimaændringer.
3.   I den oversigt, der er omhandlet i finansforordningens artikel 63, stk. 5, litra b), anføres den samlede fejlprocent og restfejlprocenten for de udgifter, der er opført i den ansøgning om et finansielt bidrag fra reserven, der blev indgivet til Kommissionen, som følge af de gennemførte korrigerende tiltag.
Artikel 12
Udligning af forfinansieringen af den resterende foreløbige tildeling og beregning af de supplerende beløb, medlemsstaterne har til gode
1.   Kommissionen vurderer ansøgningen omhandlet i artikel 11 og sikrer sig, at ansøgningen er fuldstændig, nøjagtig og korrekt. Ved beregningen af det finansielle bidrag fra reserven til medlemsstaten udelukker Kommissionen udgifter til foranstaltninger, der er gennemført, eller for hvilke der er foretaget udbetalinger, i strid med gældende ret.
2.   Kommissionen fastsætter på grundlag af sin vurdering og ved hjælp af en gennemførelsesretsakt følgende:
a)
det accepterede støtteberettigede udgiftsbeløb
b)
beløbet for teknisk bistand, der er beregnet i overensstemmelse med artikel 6, stk. 2
c)
summen af de i litra a) og b), omhandlede beløb (»samlede accepterede beløb«)
d)
om det beløb, der foreløbigt tildeles i overensstemmelse med gennemførelsesretsakten i henhold til artikel 4, stk. 5, (»foreløbig tildeling«) skal betales til medlemsstaten i overensstemmelse med nærværende artikels stk. 3, eller om det er nødvendigt at inddrive beløb i henhold til nærværende artikels stk. 6.
3.   Hvis det samlede accepterede beløb overstiger det udbetalte forfinansieringsbeløb, har den pågældende medlemsstat et beløb til gode fra den tildeling, der er omhandlet i artikel 4, stk. 3, litra b), op til det foreløbigt tildelte beløb til den pågældende medlemsstat.
4.   For så vidt angår de beløb, der skal betales i henhold til denne artikels stk. 3, udgør den gennemførelsesretsakt, der er omhandlet i denne artikels stk. 2, en finansieringsafgørelse som omhandlet i finansforordningens artikel 110, stk. 1, og den retlige forpligtelse som omhandlet i nævnte forordning.
5.   Kommissionen udligner forfinansieringen og udbetaler eventuelle skyldige beløb til medlemsstaterne senest 30 dage efter vedtagelsen af den gennemførelsesretsakt, der er omhandlet i stk. 2.
6.   Kommissionen stiller eventuelle uudnyttede midler fra de foreløbige tildelinger til rådighed til supplerende betalinger ved at forhøje det finansielle bidrag fra reserven forholdsmæssigt til medlemsstater, hvis samlede accepterede beløb overstiger deres foreløbige tildeling. De uudnyttede midler består af beløb, der er fremført i henhold til artikel 9, stk. 4, den resterende del af den foreløbige tildeling til en medlemsstat, hvis samlede accepterede beløb er lavere end dens foreløbige tildeling, og beløb, der hidrører fra inddrivelser foretaget i henhold til dette stykkes andet afsnit.
Hvis det samlede accepterede beløb er lavere end den forfinansiering, der er udbetalt til den pågældende medlemsstat, inddrives forskellen i overensstemmelse med finansforordningen. De inddrevne beløb behandles som interne formålsbestemte indtægter i overensstemmelse med finansforordningens artikel 21, stk. 3, litra b).
Hvis summen af de supplerende beløb beregnet for alle medlemsstater, hvis samlede accepterede beløb overstiger deres foreløbige tildeling, er højere end de midler, der er til rådighed i henhold til første afsnit, nedsættes de finansielle bidrag fra reserven forholdsmæssigt for de beløb, der overstiger de foreløbige tildelinger.
Hvis der er foretaget supplerende betalinger til medlemsstater, hvis samlede accepterede beløb overstiger deres foreløbige tildeling, med en sats på 100 %, tilbageføres eventuelle resterende beløb til Unionens budget.
7.   Kommissionen fastsætter ved hjælp af en gennemførelsesretsakt de supplerende skyldige beløb i henhold til denne artikels stk. 6, første afsnit. Denne gennemførelsesretsakt udgør en finansieringsafgørelse som omhandlet i finansforordningens artikel 110, stk. 1, og den retlige forpligtelse som omhandlet i nævnte forordning. Kommissionen udbetaler eventuelle supplerende skyldige beløb senest 30 dage efter vedtagelsen af den pågældende gennemførelsesretsakt.
8.   Inden vedtagelsen af de gennemførelsesretsakter, der er omhandlet i stk. 2 og 7, underretter Kommissionen den berørte medlemsstat om sin vurdering og opfordrer denne medlemsstat til at fremsætte sine bemærkninger inden for 2 måneder fra underretningen af medlemsstaten om sin vurdering.
Artikel 13
Anvendelse af euroen
Alle beløb, der anmeldes fra medlemsstaterne til Kommissionen i ansøgningen om et finansielt bidrag fra reserven, angives i euro. Medlemsstater, hvis valuta ikke er euro, omregner beløbene i ansøgningen om et finansielt bidrag fra reserven til euro ved hjælp af den af Kommissionen fastsatte månedlige regnskabsvekselkurs i den måned, hvor udgiften registreres i regnskabssystemerne hos det eller de organer, der har ansvaret for forvaltningen af det finansielle bidrag fra reserven.
KAPITEL IV
Forvaltnings- og kontrolsystemer for reserven
Artikel 14
Forvaltning og kontrol
1.   Medlemsstaterne træffer ved udførelsen af deres opgaver i tilknytning til gennemførelsen af reserven alle nødvendige foranstaltninger, herunder lovgivningsmæssige, reguleringsmæssige og administrative foranstaltninger, for at beskytte Unionens finansielle interesser, navnlig ved:
a)
at udpege et organ, eller, hvor medlemsstatens konstitutionelle rammer kræver det, organer, der har ansvaret for forvaltningen af det finansielle bidrag fra reserven, og et uafhængigt revisionsorgan i overensstemmelse med finansforordningens artikel 63, stk. 3, og føre tilsyn med sådanne organer
b)
at oprette forvaltnings- og kontrolsystemer vedrørende reserven i overensstemmelse med principperne for forsvarlig økonomisk forvaltning og sikre, at disse systemer fungerer effektivt
c)
at udarbejde en beskrivelse af forvaltnings- og kontrolsystemerne for reserven i overensstemmelse med modellen fastsat i bilag III, at holde beskrivelsen ajour og efter anmodning stille den til rådighed for Kommissionen
d)
senest den 10. december 2021 at underrette Kommissionen om, hvilket organ eller hvilke organer der er udpeget, og hvilket organ forfinansieringen skal udbetales til, og bekræfte, at beskrivelserne af forvaltnings- og kontrolsystemerne for reserven er blevet udarbejdet
e)
at sikre, at udgifter, der støttes under andre EU-fonde og -programmer, ikke medtages med henblik på støtte fra reserven
f)
at forebygge, påvise og korrigere uregelmæssigheder og svig og undgå interessekonflikter; disse tiltag omfatter indsamling af oplysninger om de reelle ejere af modtagerne af finansiering i overensstemmelse med punkt 4, litra a), i bilag III; reglerne for indsamling og behandling af sådanne data skal overholde de gældende databeskyttelsesregler
g)
at samarbejde med Kommissionen, OLAF, Revisionsretten og, for så vidt angår de medlemsstater, der deltager i et forstærket samarbejde, med EPPO i henhold til forordning (EU) 2017/1939.
Anvendelsen af og adgangen til de data, der behandles ved hjælp af dataminingværktøjet, begrænses til de organer, der er omhandlet i litra a), Kommissionen, OLAF, Revisionsretten og, for så vidt angår de medlemsstater, der deltager i et forstærket samarbejde i henhold til forordning (EU) 2017/1939, EPPO.
Medlemsstaterne og Kommissionen må kun behandle personoplysninger, hvis det er nødvendigt for at opfylde deres respektive forpligtelser i henhold til denne forordning, og behandler personoplysninger i overensstemmelse med Europa-Parlamentets og Rådets forordning (EU) 2016/679 
(
21
)
 eller forordning (EU) 2018/1725, alt efter hvad der er relevant.
2.   Med henblik på stk. 1, litra a) og b), kan medlemsstaterne gøre brug af de organer på det relevante territoriale niveau og de forvaltnings- og kontrolsystemer for reserven, der allerede findes til gennemførelse af finansiering under samhørighedspolitikken eller Den Europæiske Unions Solidaritetsfond.
3.   Det eller de organer, der har ansvaret for at forvalte det finansielle bidrag fra reserven, skal:
a)
varetage driften af et effektivt og produktivt system til intern kontrol
b)
fastlægge kriterier og procedurer for udvælgelse af de foranstaltninger, der skal finansieres, og fastlægge betingelserne for et finansielt bidrag fra reserven
c)
kontrollere, at de foranstaltninger, der finansieres over reserven, gennemføres i overensstemmelse med gældende ret og betingelserne for et finansielt bidrag fra reserven, og at udgifterne er baseret på kontrollerbare bilag
d)
fastlægge effektive foranstaltninger for at undgå dobbeltfinansiering af de samme omkostninger fra reserven og andre kilder til EU-finansiering
e)
sikre efterfølgende offentliggørelse i overensstemmelse med finansforordningens artikel 38, stk. 2-6
f)
anvende et regnskabssystem til elektronisk registrering og lagring af data om de udgifter, der er afholdt, og som skal dækkes af det finansielle bidrag fra reserven, som rettidigt giver nøjagtige, fuldstændige og pålidelige oplysninger
g)
stille al dokumentation vedrørende udgifter, der skal dækkes af det finansielle bidrag fra reserven, til rådighed i en periode på 5 år efter fristen for indgivelse af ansøgningen om et finansielt bidrag fra reserven og inkludere denne forpligtelse i aftaler med andre enheder, der er involveret i gennemførelsen af reserven
h)
med henblik på stk. 1, litra f), samle oplysninger i et elektronisk standardiseret format for at gøre det muligt at identificere modtagere af et finansielt bidrag fra reserven og deres reelle ejere i overensstemmelse med bilag III.
4.   Det uafhængige revisionsorgan reviderer forvaltnings- og kontrolsystemet for reserven og reviderer de finansierede foranstaltninger for at give Kommissionen uafhængig sikkerhed for, at dette system fungerer effektivt, og at udgifterne i de regnskaber, der forelægges Kommissionen, er lovlige og formelt rigtige.
Revisionsarbejdet skal udføres i overensstemmelse med internationalt accepterede revisionsstandarder.
Revisionen af finansierede foranstaltninger omfatter udgifter på grundlag af en stikprøve. Stikprøven skal være repræsentativ og baseret på statistiske metoder til udvælgelse af stikprøver.
Hvis populationen består af mindre end 300 stikprøveenheder, kan der anvendes en ikke-statistisk metode til udvælgelse af stikprøver efter det uafhængige revisionsorgans professionelle skøn. I sådanne tilfælde skal stikprøvens størrelse være tilstrækkelig til at give revisionsorganet mulighed for at udarbejde en gyldig revisionserklæring. Den ikke-statistiske metode til udvælgelse af stikprøver skal omfatte mindst 10 % af stikprøveenhederne i populationen i referenceperioden, og stikprøverne skal være udvalgt tilfældigt.
5.   Kommissionen kan foretage revision på stedet hos enhver enhed, der er involveret i gennemførelsen af reserven, for så vidt angår de foranstaltninger, der finansieres over reserven, og skal have adgang til bilag vedrørende de udgifter, der skal dækkes af det finansielle bidrag fra reserven.
6.   Kommissionen lægger særlig vægt på oprettelsen af forvaltnings- og kontrolsystemet for reserven i tilfælde, hvor medlemsstater ikke gør brug af eksisterende organer, der er udpeget til at gennemføre finansieringen af samhørighedspolitikken eller Den Europæiske Unions Solidaritetsfond. Hvis der konstateres risici, foretager Kommissionen en vurdering for at sikre, at forvaltnings- og kontrolsystemet for reserven fungerer effektivt med hensyn til at sikre beskyttelsen af Unionens finansielle interesser. Kommissionen underretter den berørte medlemsstat om sine foreløbige konklusioner og opfordrer denne medlemsstat til, at fremsætte sine bemærkninger inden for 2 måneder fra underretningen af medlemsstaten om sine foreløbige konklusioner.
Artikel 15
Finansielle korrektioner
1.   De finansielle korrektioner, som medlemsstaterne foretager i henhold til artikel 14, stk. 1, litra f), består i hel eller delvis annullering af det finansielle bidrag fra reserven. Medlemsstaterne inddriver ethvert beløb, der er gået tabt som følge af en konstateret uregelmæssighed.
2.   Kommissionen træffer passende tiltag til at sikre, at Unionens finansielle interesser beskyttes ved at udelukke uregelmæssige beløb, der indgives til Kommissionen i den ansøgning, der er omhandlet i denne forordnings artikel 11, fra EU-finansiering, og, hvis der efterfølgende konstateres uregelmæssigheder, ved at inddrive uretmæssigt udbetalte beløb i overensstemmelse med finansforordningens artikel 101.
3.   Kommissionen baserer sine finansielle korrektioner på konstaterede individuelle uregelmæssigheder og tager hensyn til, om en uregelmæssighed er systembetinget. Hvis det ikke er muligt præcist at kvantificere de uregelmæssige udgifter, eller hvis Kommissionen konkluderer, at forvaltnings- og kontrolsystemet for reserven ikke fungerer effektivt for at sikre udgifternes lovlighed og formelle rigtighed, anvender Kommissionen en fast takst eller en ekstrapoleret finansiel korrektion. Kommissionen skal overholde proportionalitetsprincippet ved at tage hensyn til arten og grovheden af uregelmæssigheden og dens finansielle virkninger for Unionens budget.
4.   Inden anvendelsen af finansielle korrektioner i forbindelse med inddrivelsen af uretmæssigt udbetalte beløb underretter Kommissionen den berørte medlemsstat om sin vurdering og opfordrer denne medlemsstat til at fremsætte sine bemærkninger inden for 2 måneder fra underretningen af medlemsstaten om sin vurdering.
KAPITEL V
Afsluttende bestemmelser
Artikel 16
Information og kommunikation
Medlemsstaterne og deres regionale og lokale myndigheder, hvor det er relevant, er ansvarlige for gennem oplysnings- og kommunikationstiltag over for EU-borgerne, herunder dem, der potentielt kan drage fordel af reserven, at oplyse om og offentliggøre den rolle, EU-bidraget fra reserven spiller, og resultaterne og virkningerne heraf, og i denne forbindelse øge bevidstheden om de ændringer, der følger af Det Forenede Kongeriges udtræden af Unionen.
Artikel 17
Evaluering og rapportering
1.   Kommissionen underretter senest i juni 2024 Europa-Parlamentet og Rådet om status for gennemførelsen af denne forordning på grundlag af de foreliggende oplysninger.
2.   Kommissionen gennemfører senest den 30. juni 2027 en evaluering for at undersøge reservens virkningsfuldhed, effektivitet, relevans, sammenhæng og EU-merværdi. Kommissionen kan gøre brug af alle relevante allerede foreliggende oplysninger i overensstemmelse med finansforordningens artikel 128.
3.   Senest den 30. juni 2028 forelægger Kommissionen Europa-Parlamentet, Rådet, Det Europæiske Økonomiske og Sociale Udvalg og Regionsudvalget en rapport om gennemførelse af reserven.
Artikel 18
Ikrafttræden
Denne forordning træder i kraft dagen efter offentliggørelsen i 
Den Europæiske Unions Tidende
.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Strasbourg, den 6. oktober 2021.
På Europa-Parlamentets vegne
D. M. SASSOLI
Formand
På Rådets vegne
A. LOGAR
Formand
(
1
)
  
            
EUT C 155 af 30.4.2021, s. 52
.
(
2
)
  
            
EUT C 175 af 7.5.2021, s. 69
.
(
3
)
  
            
EUT C 101 af 23.3.2021, s. 1
.
(
4
)
  Europa-Parlamentets holdning af 15.9.2021 (endnu ikke offentliggjort i EUT) og Rådets afgørelse af 28.9.2021.
(
5
)
  Aftale om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (
EUT L 29 af 31.1.2020, s. 7
).
(
6
)
  Europa-Parlamentets og Rådets forordning (EU) nr. 1380/2013 af 11. december 2013 om den fælles fiskeripolitik, ændring af Rådets forordning (EF) nr. 1954/2003 og (EF) nr. 1224/2009 og ophævelse af Rådets forordning (EF) nr. 2371/2002 og (EF) nr. 639/2004 samt Rådets afgørelse 2004/585/EF (
EUT L 354 af 28.12.2013, s. 22
).
(
7
)
  
            
EUT L 282 af 19.10.2016, s. 4
.
(
8
)
  Rådets afgørelse (EU) 2016/1841 af 5. oktober 2016 om indgåelse på Den Europæiske Unions vegne af Parisaftalen, der er vedtaget inden for rammerne af De Forenede Nationers rammekonvention om klimaændringer (
EUT L 282 af 19.10.2016, s. 1
).
(
9
)
  Europa-Parlamentets og Rådets forordning (EU) 2020/852 af 18. juni 2020 om fastlæggelse af en ramme til fremme af bæredygtige investeringer og om ændring af forordning (EU) 2019/2088 (
EUT L 198 af 22.6.2020, s. 13
).
(
10
)
  Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (
EUT L 193 af 30.7.2018, s. 1
).
(
11
)
  Europa-Parlamentets og Rådets forordning (EU, Euratom) 2020/2092 af 16. december 2020 om en generel ordning med konditionalitet til beskyttelse af Unionens budget (
EUT L 433 I af 22.12.2020, s. 1
).
(
12
)
  
            
EUT L 123 af 12.5.2016, s. 1
.
(
13
)
  Rådets forordning (EF) nr. 2012/2002 af 11. november 2002 om oprettelse af Den Europæiske Unions Solidaritetsfond (
EFT L 311 af 14.11.2002, s. 3
).
(
14
)
  Europa-Parlamentets og Rådets forordning (EU, Euratom) nr. 883/2013 af 11. september 2013 om undersøgelser, der foretages af Det Europæiske Kontor for Bekæmpelse af Svig (OLAF) og om ophævelse af Europa-Parlamentets og Rådets forordning (EF) nr. 1073/1999 og Rådets forordning (Euratom) nr. 1074/1999 (
EUT L 248 af 18.9.2013, s. 1
).
(
15
)
  Rådets forordning (EF, Euratom) nr. 2988/95 af 18. december 1995 om beskyttelse af De Europæiske Fællesskabers finansielle interesser (
EFT L 312 af 23.12.1995, s. 1
).
(
16
)
  Rådets Forordning (Euratom, EF) nr. 2185/96 af 11. november 1996 om Kommissionens kontrol og inspektion på stedet med henblik på beskyttelse af De Europæiske Fællesskabers finansielle interesser mod svig og andre uregelmæssigheder (
EFT L 292 af 15.11.1996, s. 2
).
(
17
)
  Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (
EUT L 283 af 31.10.2017, s. 1
).
(
18
)
  Europa-Parlamentets og Rådets direktiv (EU) 2017/1371 af 5. juli 2017 om strafferetlig bekæmpelse af svig rettet mod Den Europæiske Unions finansielle interesser (
EUT L 198 af 28.7.2017, s. 29
).
(
19
)
  Europa-Parlamentets og Rådets forordning (EU) 2018/1725 af 23. oktober 2018 om beskyttelse af fysiske personer i forbindelse med behandling af personoplysninger i Unionens institutioner, organer, kontorer og agenturer og om fri udveksling af sådanne oplysninger og om ophævelse af forordning (EF) nr. 45/2001 og afgørelse nr. 1247/2002/EF (
EUT L 295 af 21.11.2018, s. 39
).
(
20
)
  Kommissionens forordning (EU) nr. 651/2014 af 17. juni 2014 om visse kategorier af støttes forenelighed med det indre marked i henhold til traktatens artikel 107 og 108 (
EUT L 187 af 26.6.2014, s. 1
).
(
21
)
  Europa-Parlamentets og Rådets forordning (EU) 2016/679 af 27. april 2016 om beskyttelse af fysiske personer i forbindelse med behandling af personoplysninger og om fri udveksling af sådanne oplysninger og om ophævelse af direktiv 95/46/EF (generel forordning om databeskyttelse) (
EUT L 119 af 4.5.2016, s. 1
).
BILAG I
TILDELINGSMETODE FOR MIDLER FRA RESERVEN SOM FASTSAT I ARTIKEL 4, STK. 3.
Midlerne fra reserven fordeles mellem medlemsstaterne efter følgende metode:
1.
Hver medlemsstats andel af midlerne fra reserven bestemmes som summen af en faktor, der er knyttet til de fisk, der er fanget i Det Forenede Kongeriges eksklusive økonomiske zone, en faktor, der er knyttet til handelen med Det Forenede Kongerige, og en faktor, der er knyttet til befolkningen i maritime grænseregioner med Det Forenede Kongerige.
2.
Den faktor, der er knyttet til fisk fanget i Det Forenede Kongeriges eksklusive økonomiske zone, anvendes til at tildele 656 452 200 EUR. Den faktor, der er knyttet til handel med Det Forenede Kongerige, anvendes til at tildele 4 540 461 050 EUR. Den faktor, der er knyttet til maritime grænseregioner med Det Forenede Kongerige, anvendes til at tildele 273 521 750 EUR. Hvert af disse beløb er udtrykt i løbende priser.
3.
Den faktor, der er knyttet til fisk fanget i Det Forenede Kongeriges eksklusive økonomiske zone, opnås på grundlag af følgende kriterier og ved at anvende følgende trin:
a)
hver medlemsstats andel af den samlede værdi af de fisk, der er fanget i Det Forenede Kongeriges eksklusive økonomiske zone
b)
disse andele øges for medlemsstater med fiskeri, der mere end gennemsnittet er afhængige af fisk fanget i Det Forenede Kongeriges eksklusive økonomiske zone og reduceres for de medlemsstater, der er afhængige mindre en gennemsnittet, på følgende måde:
i)
for hver medlemsstat udtrykkes værdien af fisk fanget i Det Forenede Kongeriges eksklusive økonomiske zone som en procentdel af den samlede værdi af fisk fanget af den pågældende medlemsstat som et indeks for EU-gennemsnittet (»afhængighedsindeks«)
ii)
den oprindelige andel af værdien af fisk fanget i Det Forenede Kongeriges eksklusive økonomiske zone justeres ved at multiplicere den med medlemsstatens afhængighedsindeks med en vægtning på 75 %
iii)
disse justerede andele omskaleres for at sikre, at summen af alle medlemsstaternes andele svarer til 100 %.
4.
Den faktor, der er knyttet til handel med Det Forenede Kongerige, opnås ved at anvende følgende trin:
a)
hver medlemsstats handel med Det Forenede Kongerige udtrykkes som andel af Unionens handel med Det Forenede Kongerige (ved handel forstås summen af importen og eksporten af varer og tjenesteydelser)
b)
for at vurdere den relative betydning af handelsstrømmene med Det Forenede Kongerige for hver medlemsstat udtrykkes summen af disse handelsstrømme som en procentdel af medlemsstatens bruttonationalprodukt (BNP), og efterfølgende udtrykkes det som et indeks for EU-gennemsnittet (»afhængighedsindeks«)
c)
den oprindelige andel af handelen med Det Forenede Kongerige justeres ved at multiplicere den med medlemsstatens afhængighedsindeks med en vægtning på 75 %
d)
disse justerede andele omskaleres for at sikre, at summen af alle medlemsstaternes andele svarer til 100 %
e)
de således fremkomne andele justeres ved at dividere dem med medlemsstatens bruttonationalindkomst (BNI) pr. indbygger (i købekraftspariteter) udtrykt i procent af den gennemsnitlige BNI pr. indbygger i Unionen (gennemsnit udtrykt som 100 %)
f)
de deraf følgende andele omskaleres for at sikre, at summen af andelene svarer til 100 %, hvorved det sikres, at ingen medlemsstat kan have en andel på over 25 % af Unionens samlede andel; de midler, der fratrækkes som følge af dette loft, omfordeles til de øvrige medlemsstater i forhold til deres andele, der ikke har nået loftet
g)
hvis denne beregning fører til en tildeling på over 0,36 % af en medlemsstats BNI (målt i euro), begrænses den pågældende medlemsstats tildeling til 0,36 % af dens BNI; de midler, der fratrækkes som følge af dette loft, omfordeles til de øvrige medlemsstater i forhold til deres andele, der ikke har nået loftet
h)
hvis den beregning, der er omhandlet i litra g), resulterer i en støtteintensitet på over 195 EUR pr. indbygger, begrænses den pågældende medlemsstats tildeling til det niveau, der svarer til en støtteintensitet på 195 EUR pr. indbygger; de midler, der fratrækkes som følge af dette loft, fordeles til de medlemsstater, der ikke har nået loftet i henhold til litra g) eller h), i forhold til deres andele som beregnet i litra g).
5.
Den faktor, der er knyttet til de maritime grænseregioner med Det Forenede Kongerige, opnås ved at beregne hver medlemsstats andel af den samlede befolkning i de maritime grænseregioner med Det Forenede Kongerige. Maritime grænseregioner med det Forenede Kongerige er NUTS 3-regioner beliggende langs en kystgrænse og øvrige NUTS 3-regioner, hvor mindst halvdelen af befolkningen bor inden for 25 km fra disse kystgrænser. Kystgrænser defineres som kystlinjer, der ligger højst 150 km fra Det Forenede Kongeriges kystlinje.
6.
Med henblik på beregning af fordelingen af midlerne fra reserven gælder følgende:
a)
for så vidt angår værdien af de fisk, der er fanget i Det Forenede Kongeriges eksklusive økonomiske zone, er referenceperioden 2015-2018
b)
for så vidt angår værdien af de fisk, der er fanget i Det Forenede Kongeriges eksklusive økonomiske zone som en andel af den samlede værdi af fisk fanget af en medlemsstat, er referenceperioden 2015-2018
c)
for så vidt angår handel er referenceperioden 2017-2019
d)
for så vidt angår BNI er referenceperioden 2017-2019
e)
for så vidt angår BNI pr. indbygger (i købekraftspariteter) er referenceperioden 2016-2018
f)
for så vidt angår BNP og for så vidt angår den samlede befolkning i medlemsstaterne er referenceperioden 2017-2019
g)
for så vidt angår befolkningen i NUTS 3-regioner er referenceperioden 2017.
BILAG II
MODEL FOR ANSØGNING OM ET FINANSIELT BIDRAG FRA RESERVEN, HERUNDER ELEMENTER VEDRØRENDE REGNSKABERNE
1.
Medlemsstat
2.
Ansøgningsdato
3.
Dato for første udgift
Afholdt (dato)
Betalt (dato)
4.
Dato for sidste udgift
Afholdt (dato)
Betalt (dato)
5.
Modtaget forfinansiering (i EUR)
6.
Organ (
1
) eller organer, der har ansvaret for forvaltningen af det finansielle bidrag fra reserven
 (
1
)
Ansvarlig person og funktion
Kontaktoplysninger
7.
Uafhængigt revisionsorgan
Ansvarlig person og funktion
Kontaktoplysninger
8.
Organ eller organer, som har fået delegeret opgaver, hvis det er relevant
9.
Kort beskrivelse af de områder og sektorer, der er påvirket af Det Forenede Kongeriges udtræden af Unionen, og de iværksatte foranstaltninger
10.
Kort beskrivelse af dialogen på flere niveauer, hvis en sådan gennemføres
11.
Samlede udgifter afholdt og betalt før fradrag
12.
Beløb fratrukket af medlemsstaten og begrundelsen for fradraget
13.
Af de fratrukne beløb i henhold til punkt 12: de beløb, der er korrigeret som følge af revisioner af de finansierede foranstaltninger
14.
Samlede udgifter indgivet med henblik på finansielt bidrag fra reserven (EUR) (14 = 11-12)
15.
I national valuta
(hvis det er relevant)
For medlemsstater, hvis valuta ikke er euro: venligst omregn alle beløb til euro til den af Kommissionen fastsatte månedlige regnskabsvekselkurs offentliggjort på:
https://ec.europa.eu/info/funding-tenders/how-eu-funding-works/information-contractors-and-beneficiaries/exchange-rate-inforeuro_da
16.
Månedlige regnskabsvekselkurser fastsat af Kommissionen
17.
Territorial fordeling af udgifterne på NUTS 2-niveau-regioner, hvis det er relevant
18.
Opdeling af de udgifter, der er indgivet med henblik på finansielt bidrag fra reserven, herunder de beløb, der anvendes i overensstemmelse med artikel 4, stk. 4 (opstil en liste over de individuelle tiltag, der finansieres under hver foranstaltning, og de dertil knyttede udgifter for hvert tiltag)
Hver udgiftspost bør kun anføres én gang
EUR
National valuta (hvis det er relevant)
Outputindikatorer (angiv et antal)
18.1.
Foranstaltninger til støtte for private og offentlige virksomheder, navnlig SMV'er, de selvstændige, lokalsamfund og organisationer, der er påvirket negativt af Det Forenede Kongeriges udtræden af Unionen
Virksomheder (støttede)
Støttede virksomheder (efter rådgivning)
Befolkning, der drager fordel heraf
18.2.
Foranstaltninger til støtte for de økonomiske sektorer, der er mest negativt påvirket af Det Forenede Kongeriges udtræden af Unionen
Virksomheder (støttede)
Støttede virksomheder (efter rådgivning)
18.3.
Foranstaltninger til støtte for virksomheder og regionale og lokale samfund og organisationer, herunder kystfiskeri af mindre omfang, der er afhængige af fiskeri i Det Forenede Kongeriges farvande, i farvande i territorier med særlig status eller i farvande, der er omfattet af fiskeriaftaler med kyststater, hvor fiskerimulighederne for EU-flåder er blevet reduceret som følge af Det Forenede Kongeriges udtræden af Unionen
Virksomheder (støttede)
Støttede virksomheder (efter rådgivning)
Befolkning, der drager fordel heraf
18.4.
Foranstaltninger til støtte for jobskabelse og -beskyttelse, herunder grønne job, arbejdsfordelingsordninger, omskoling og uddannelse i de sektorer, der er mest negativt påvirket af Det Forenede Kongeriges udtræden af Unionen
Deltagere
18.5.
Foranstaltninger til at sikre, at grænsekontrollen og sikkerhedskontrollen fungerer, herunder supplerende personale og deres uddannelse og infrastruktur
Supplerende personale (i årsværk)
Tilpasset fysisk infrastruktur (m
2
)
18.6.
Foranstaltninger til at sikre, at told og opkrævning af indirekte skatter fungerer, herunder supplerende personale og deres uddannelse og infrastruktur
Supplerende personale (i årsværk)
Tilpasset fysisk infrastruktur (m
2
)
18.7.
Foranstaltninger til at sikre, at sundheds- og plantesundheds-, og fiskerikontrollen fungerer, herunder supplerende personale og deres uddannelse og infrastruktur
Supplerende personale (i årsværk)
Tilpasset fysisk infrastruktur (m
2
)
18.8.
Foranstaltninger til at lette ordninger for certificering og godkendelse af produkter, til at bistå med at møde etableringskrav, til at lette etikettering og mærkning, f.eks. vedrørende sikkerheds-, sundheds- og miljøstandarder, samt til at bistå med gensidig anerkendelse
Virksomheder (støttede)
Støttede virksomheder (efter rådgivning)
18.9.
Foranstaltninger vedrørende kommunikation og oplysning til og kendskab hos borgere og virksomheder om ændringer af deres rettigheder og forpligtelser som følge af Det Forenede Kongeriges udtræden af Unionen
Støttede virksomheder (efter rådgivning)
Omfattet befolkning
18.10
Foranstaltninger, der tager sigte på at reintegrere unionsborgere samt personer, der har ret til at opholde sig på Unionens område, og som har forladt Det Forenede Kongerige som følge af Det Forenede Kongeriges udtræden af Unionen
Personer
18.11.
Andet (angiv nærmere)
19.
Eventuel supplerende EU-finansiering, der er modtaget eller anmodet om til dækning af udgifter, der ikke er medtaget i denne ansøgning
Kort beskrivelse/beløb (f.eks. anvendelse af finansiering under samhørighedspolitikken/REACT-EU/FRO/RRF/andet — angiv nærmere)
20.
Angiv den retlige enhed og det fulde kontonummer og kontoindehaver i tilfælde af yderligere betaling
☐ Konto, der tidligere har været anvendt til at modtage EU-betalinger
☐ Ny konto
Model for den forvaltningserklæring, der skal vedlægges ansøgningen om et finansielt bidrag fra reserven
Undertegnede [navn(e), fornavn(e), titel/titler eller funktion(er)], leder af det organ, der er ansvarligt for forvaltningen af det finansielle bidrag fra reserven, baseret på gennemførelsen af reserven i referenceperioden, baseret på min/vores egen vurdering og på grundlag af alle de oplysninger, som jeg/vi har til rådighed på datoen for den ansøgning, der er indgivet til Kommissionen, herunder resultaterne af gennemførte kontroller og af revisioner vedrørende de udgifter, der er medtaget i den ansøgning, der er indgivet til Kommissionen, vedrørende referenceperioden, og under hensyntagen til de forpligtelser, der påhviler mig/os i henhold til Europa-Parlamentets og Rådets forordning (EU) 2021/1755 
(
2
)
, erklærer følgende:
a)
oplysningerne i ansøgningen er korrekt udformet, fuldstændige og nøjagtige i overensstemmelse med finansforordningens artikel 63
b)
de udgifter, ansøgningen omfatter, er i overensstemmelse med gældende ret og blevet anvendt til de tilsigtede formål
c)
de eksisterende kontrolsystemer sikrer de underliggende transaktioners lovlighed og formelle rigtighed.
Jeg/vi bekræfter, at uregelmæssigheder, der er konstateret i de endelige revisions- og kontrolrapporter vedrørende referenceperioden, er blevet behandlet korrekt i ansøgningen. Jeg/vi bekræfter endvidere, at dataene vedrørende gennemførelsen af reserven er pålidelige. Jeg/vi bekræfter ligeledes, at der er indført effektive og forholdsmæssige foranstaltninger til bekæmpelse af svig, og at disse foranstaltninger tager højde for de konstaterede risici i denne henseende.
Endelig bekræfter jeg/vi, at jeg/vi ikke er vidende om nogen skjulte forhold vedrørende gennemførelsen af reserven, som kan være til skade for reservens omdømme.
Model for den revisionserklæring, der skal vedlægges ansøgningen om et finansielt bidrag fra reserven
Til Europa-Kommissionen, Generaldirektoratet for Regionalpolitik og Bypolitik
1.   INDLEDNING
Undertegnede, der repræsenterer [navnet på det uafhængige revisionsorgan], har revideret
i)
elementerne vedrørende regnskabet i ansøgningen for referenceperioden
ii)
lovligheden og den formelle rigtighed af de udgifter, for hvilke Kommissionen er blevet anmodet om godtgørelse, og
iii)
at forvaltnings- og kontrolsystemet for reserven fungerer og har verificeret forvaltningserklæringen
med henblik på at afgive en revisionserklæring.
2.   ANSVARSOMRÅDER FOR DET ORGAN 
(
3
)
, DER ER ANSVARLIGT FOR FORVALTNINGEN AF DET FINANSIELLE BIDRAG FRA RESERVEN
[organets navn] er det organ, der ansvarligt for at sikre, at forvaltnings- og kontrolsystemet for reserven fungerer korrekt i forbindelse med de funktioner og opgaver, der er fastsat i artikel 14.
Desuden er [organets navn] ansvarligt for at sikre og erklære, at ansøgningen er fuldstændig, nøjagtig og pålidelig.
Desuden har det organ, der er ansvarligt for forvaltningen af det finansielle bidrag fra reserven, ansvaret for at bekræfte, at de udgifter, ansøgningen omfatter, er lovlige og formelt rigtige og overholder gældende ret.
3.   DET UAFHÆNGIGE REVISIONSORGANS ANSVARSOMRÅDER
Som fastsat i finansforordningens artikel 63 er mit ansvar at afgive en uafhængig erklæring om fuldstændigheden, rigtigheden og nøjagtigheden af elementerne vedrørende regnskaberne i ansøgningen, om lovligheden og den formelle rigtighed af de udgifter, for hvilke Kommissionen er blevet anmodet om godtgørelse, og om, hvorvidt det indførte forvaltnings- og kontrolsystem for reserven fungerer korrekt.
Det skal ligeledes fremgå af denne erklæring, hvorvidt revisionsarbejdet har givet anledning til at betvivle de påstande, der er fremsat i forvaltningserklæringen.
Revisionsarbejdet vedrørende reserven er blevet udført i overensstemmelse med internationalt accepterede revisionsstandarder. I henhold til disse standarder skal det uafhængige revisionsorgan opfylde etiske krav og planlægge og udføre revisionen for at få rimelig sikkerhed med henblik på revisionserklæringen.
En revision omfatter udførelse af procedurer, der har til formål at opnå tilstrækkeligt og passende revisionsbevis som grundlag for nedenstående erklæring. De udførte procedurer afhænger af revisors faglige vurdering, herunder en vurdering af risikoen for væsentlig tilfælde af manglende overholdelse, uanset om det skyldes svig eller fejl. De udførte revisionsprocedurer er efter min opfattelse passende efter omstændighederne og er i overensstemmelse med kravene i finansforordningen.
Jeg mener, at det tilvejebragte revisionsbevis er tilstrækkeligt og egnet som grundlag for min revisionserklæring [[hvis der er begrænsninger af rækkevidden:] med undtagelse af de elementer, der er nævnt i afsnit 4 »Begrænsning af rækkevidden«].
En sammenfatning af resultaterne af revisionen af reserven er anført i den vedføjede rapport, jf. finansforordningens artikel 63, stk. 5, litra b).
4.   BEGRÆNSNING AF RÆKKEVIDDEN
Enten
Der er ingen begrænsninger af revisionens rækkevidde.
Eller
Revisionens rækkevidde blev begrænset af følgende faktorer:
a)
…
b)
…
c)
….
[Gør rede for en evt. begrænsning af revisionens rækkevidde, f.eks. manglende dokumentation, verserende sager, og anslå i afsnittet »Erklæring med forbehold« nedenfor det berørte beløb for udgifter og det berørte bidrag fra reserven og indvirkningen af begrænsningen af rækkevidden på revisionserklæringen. Yderligere forklaringer i denne henseende gives i rapporten i det omfang, det er relevant.]
5.   ERKLÆRING
Enten (erklæring uden forbehold)
På grundlag af det udførte revisionsarbejde er det min opfattelse, at:
i)
elementerne vedrørende regnskabet i ansøgningen giver et retvisende billede
ii)
de udgifter, der er medtaget i ansøgningen, er lovlige og formelt rigtige, og
iii)
forvaltnings- og kontrolsystemet for reserven har fungeret hensigtsmæssigt.
Det revisionsarbejde, der er udført, giver ikke anledning til at betvivle de påstande, der er fremsat i forvaltningserklæringen.
Eller (erklæring med forbehold)
På grundlag af det udførte revisionsarbejde er det min opfattelse, at:
1)
Elementerne vedrørende regnskaberne i ansøgningen
—
Elementerne vedrørende regnskabet i ansøgningen giver et retvisende billede [såfremt dette forbehold gælder ansøgningen, tilføjes følgende tekst:] med undtagelse af følgende væsentlige aspekter: ….
2)
Lovligheden og den formelle rigtighed af de udgifter, der medtaget i ansøgningen
—
De udgifter, der er medtaget i ansøgningen, er lovlige og formelt rigtige [såfremt dette forbehold gælder ansøgningen, tilføjes følgende tekst:] med undtagelse af følgende aspekter: ….
Forbeholdet har begrænsede [eller betydelige] virkninger svarende til … (beløb i EUR af de samlede udgifter).
3)
Det forvaltnings- og kontrolsystem for reserven, der er gældende pr. datoen for denne revisionserklæring
—
Det forvaltnings- og kontrolsystem for reserven, der er indført, fungerer hensigtsmæssigt [såfremt dette forbehold gælder forvaltnings- og kontrolsystemet for reserven, tilføjes følgende tekst:] med undtagelse af følgende aspekter: ….
Forbeholdet har begrænsede [eller betydelige] virkninger svarende til … (beløb i EUR af de samlede udgifter).
Det revisionsarbejde, der er udført, giver ikke/giver [det ikke-relevante overstreges] anledning til tvivl om de påstande, der er fremsat i forvaltningserklæringen.
[Hvis det revisionsarbejde, der er udført, giver anledning til at betvivle de påstande, der er fremsat i forvaltningserklæringen, skal det uafhængige revisionsorgan angive de aspekter, der har ført til denne konklusion, i dette afsnit.]
Eller (negativ erklæring)
På grundlag af det udførte revisionsarbejde er det min opfattelse, at:
i)
elementerne vedrørende regnskabet i ansøgningen giver/ikke giver [det ikke-relevante overstreges] et retvisende billede, og/eller
ii)
udgifterne i de regnskaber, for hvilke Kommissionen er blevet anmodet om godtgørelse, er/ikke er [det ikke-relevante overstreges] lovlige og formelt rigtige, og/eller
iii)
det indførte forvaltnings- og kontrolsystem for reserven fungerer/fungerer ikke [det ikke-relevante overstreges] hensigtsmæssigt.
Denne negative erklæring bygger på følgende aspekter:
—
væsentlige forhold vedrørende ansøgningen: [angiv nærmere]
og/eller [det ikke-relevante overstreges]
—
væsentlige forhold relateret til lovligheden og den formelle rigtighed af udgifterne i ansøgningen, for hvilke Kommissionen er blevet anmodet om godtgørelse: [angiv nærmere]
og/eller [det ikke-relevante overstreges]
—
væsentlige forhold relateret til driften af forvaltnings- og kontrolsystemet for reserven: [angiv nærmere].
Det revisionsarbejde, der er udført, giver anledning til at betvivle de påstande, der er fremsat i forvaltningserklæringen, for så vidt angår følgende aspekter:
[Det uafhængige revisionsorgan kan også indføje en henvisning til et specialforhold, uden at det berører dens erklæring, som fastsat i internationalt accepterede revisionsstandarder. Der kan i ekstraordinære tilfælde afgives udtalelse om, at der ikke kan afgives erklæring.]
Dato:
Underskrift:
(
1
)
  Hvor det er relevant i overensstemmelse med artikel 14, stk. 1, litra a), gives oplysninger for alle organer, der er ansvarlige for forvaltningen af det finansielle bidrag fra reserven.
(
2
)
  Europa-Parlamentets og Rådets forordning (EU) 2021/1755 af 6 oktober 2021 om oprettelse af brexittilpasningsreserven (
EUT L 357 af 8.10.2021, s. 1
).
(
3
)
  Hvor det er relevant i overensstemmelse med artikel 14, stk. 1, litra a), gives oplysninger for alle organer, der er ansvarlige for forvaltningen af det finansielle bidrag fra reserven.
BILAG III
Model for beskrivelse af forvaltnings- og kontrolsystemet
1.   GENERELT
1.1.
Oplysninger indsendt af:
a)
Medlemsstat:
b)
Navn og e-mail på hovedkontaktpunktet (det organ, der er ansvarligt for beskrivelsen):
1.2.
De indsendte oplysninger beskriver situationen pr.: (dd/mm/åååå)
1.3.
Systemstruktur (generelle oplysninger og rutediagram, der viser den organisatoriske forbindelse mellem de organer, der er involveret i forvaltnings- og kontrolsystemet for reserven)
a)
Organ 
(
1
)
 med ansvar for forvaltningen af det finansielle bidrag fra reserven (navn, adresse og kontaktperson i organet):
b)
Organ eller organer, som har fået delegeret opgaver (navn, adresse og kontaktsted i organet), hvis det er relevant:
c)
Det uafhængige revisionsorgan (navn, adresse og kontaktpersoner i organet):
d)
Angiv, hvordan princippet om adskillelse af funktioner mellem de i litra a) og b) omhandlede organer overholdes:
2.   ORGAN MED ANSVAR FOR FORVALTNINGEN AF DET FINANSIELLE BIDRAG FRA RESERVEN
2.1.
Organ med ansvar for forvaltningen af det finansielle bidrag fra reserven og dets hovedfunktioner
a)
Status for det organ, der er ansvarligt for forvaltningen af det finansielle bidrag fra reserven (nationalt eller regionalt organ), og det organ, som det er en del af:
b)
Rammer, der skal sikre, at der foretages en passende risikostyring, når dette er nødvendigt, navnlig i tilfælde af større ændringer af forvaltnings- og kontrolsystemet:
2.2.
En beskrivelse af den tilrettelæggelse og de procedurer, der er forbundet med de funktioner og opgaver, der varetages af det organ, der er ansvarligt for forvaltningen af det finansielle bidrag fra reserven
a)
Beskrivelse af de funktioner og opgaver, der varetages af det organ, der er ansvarligt for forvaltningen af det finansielle bidrag fra reserven:
b)
Beskrivelse af, hvordan arbejdet tilrettelægges, og hvilke procedurer der vil blive anvendt, navnlig i forbindelse med kontrol (administrativ kontrol og kontrol på stedet), og for at sikre et passende revisionsspor for så vidt angår alle dokumenter vedrørende udgifter:
c)
Angivelse af planlagt tildeling af midler i forhold til de forskellige funktioner i det organ, der er ansvarligt for forvaltningen af det finansielle bidrag fra reserven (herunder oplysninger om en eventuel planlagt outsourcing og, hvor det er relevant, omfanget heraf):
3.   UAFHÆNGIGT REVISIONSORGAN
Status for og beskrivelse af den tilrettelæggelse og de procedurer, der er forbundet med de funktioner, som varetages af det uafhængige revisionsorgan
a)
Status for det uafhængige revisionsorgan (nationalt eller regionalt organ), og det organ, som det er en del af, hvis det er relevant:
b)
Beskrivelse af de funktioner og opgaver, der varetages af det uafhængige revisionsorgan:
c)
Beskrivelse af, hvordan arbejdet tilrettelægges (arbejdsgange, processer, interne opdelinger), hvilke procedurer der gælder og hvornår, hvordan der føres tilsyn med dem, angivelse af planlagte ressourcer, der skal tildeles i forbindelse med de forskellige revisionsopgaver:
4.   ELEKTRONISK SYSTEM
Beskrivelse af det eller de elektroniske systemer med tilhørende rutediagram (centralt eller fælles netværkssystem eller decentralt system med forbindelse mellem systemerne) til:
a)
Registrering og lagring i elektronisk form af data om hver foranstaltning, der finansieres over reserven:
—
modtagerens navn og størrelsen af det finansielle bidrag fra reserven
—
navnet på kontrahenten 
(
2
)
 og underleverandøren 
(
3
)
, hvis modtageren er en ordregivende myndighed i henhold til EU-bestemmelserne eller nationale bestemmelser om offentlige udbud, og kontraktens værdi
—
fornavn, efternavn og fødselsdato for den reelle ejer 
(
4
)
 som defineret i artikel 3, nr. 6), i Europa-Parlamentets og Rådets direktiv (EU) 2015/849 
(
5
)
, og for den modtager eller kontrahent, der er omhandlet i dette litras første og andet led
—
hvor det er relevant, data om individuelle deltagere
b)
Sikring af, at regnskaber for hver foranstaltning, der finansieres over reserven, registreres og lagres, og at disse registre støtter de data, som kræves til udarbejdelse af ansøgningen om bidrag
c)
Opbevaring af regnskaber over afholdte og betalte udgifter
d)
Angivelse af, om de elektroniske systemer fungerer effektivt og kan registrere ovennævnte data pålideligt pr. den dato, der er anført i punkt 1.2
e)
Beskrivelse af procedurerne til sikring af de elektroniske systemers sikkerhed, integritet og fortrolighed.
(
1
)
  Hvor det er relevant i overensstemmelse med artikel 14, stk. 1, litra a), gives oplysninger for alle organer, der er ansvarlige for forvaltningen af det finansielle bidrag fra reserven.
(
2
)
  Der kræves kun oplysninger i forbindelse med offentlige udbudsprocedurer, der ligger over EU-tærskelværdierne.
(
3
)
  Der kræves kun oplysninger på det første underleverandørniveau, kun hvis der registreres oplysninger om den pågældende kontrahent, og kun for underkontrakter med en samlet værdi på over 50 000 EUR.
(
4
)
  Medlemsstaterne kan opfylde dette krav ved at anvende de data, der er lagret i registrene, jf. artikel 30 i direktiv (EU) 2015/849.
(
5
)
  Europa-Parlamentets og Rådets direktiv (EU) 2015/849 af 20. maj 2015 om forebyggende foranstaltninger mod anvendelse af det finansielle system til hvidvask af penge eller finansiering af terrorisme, om ændring af Europa-Parlamentets og Rådets forordning (EU) nr. 648/2012 og om ophævelse af Europa-Parlamentets og Rådets direktiv 2005/60/EF samt Kommissionens direktiv 2006/70/EF (
EUT L 141 af 5.6.2015, s. 73
).

Summary:
Brexittilpasningsreserven
RESUMÉ AF:
Forordning (EU) 2021/1755 om brexittilpasningsreserven
HVAD ER FORMÅLET MED FORORDNINGEN?
Forordningen
:
opretter brexittilpasningsreserven
fastsætter dens mål, budget og regler.
HOVEDPUNKTER
Reserven yder støtte til nationale foranstaltninger, som indføres mellem dem 
1. januar 2020
 og den 
31. december 2023
:
for at imødegå de negative økonomiske, sociale, territoriale og miljømæssige konsekvenser af Det Forenede Kongeriges udtræden af 
Den Europæiske Union
 (EU)
for alle EU’s 
medlemsstater
, regioner, lokalsamfund og sektorer, der påvirkes negativt.
Reservens budget er 
5 470 435 000 EUR
 (løbende priser) og vil blive udbetalt i to tildelingsrunder. Den første runde (
80 %
) vil blive aktiveret i form af forfinansiering, som udbetales i tre trancher, hvoraf den første er på ca. 1,7 mia. EUR i 2021, efterfulgt af 1,3 mia. EUR inden april 2022 og 1,3 mia. EUR inden april 2023. Det resterende beløb på ca. 1,1 mia. EUR vil blive udbetalt i 2025 som godtgørelse af støtteberettigede omkostninger, der faktisk er blevet afholdt og betalt af medlemsstaterne til støtteberettigede gennemførte foranstaltninger.
Ændringsforordning (EU) 
2023/435
 indfører muligheden for at anmode om overførsel til 
genopretnings- og resiliensfaciliteten
 under visse betingelser for at håndtere den energikrise, der er opstået som følge af Ruslands angrebskrig mod Ukraine.
Kriterier for støtteberettigelse
 omfatter blandt andet foranstaltninger til:
private og offentlige virksomheder, navnlig 
små og mellemstore virksomheder
,
 selvstændige, lokalsamfund og organisationer
de økonomiske sektorer, der er mest påvirket
virksomheder, regionale og lokale samfund og organisationer, der er afhængige af fiskeri
jobskabelse og -beskyttelse, herunder grønne job, arbejdsfordelingsordninger, omskoling og uddannelse i berørte sektorer
grænse-, told-, sundheds-, plantesundheds-, sikkerheds- og fiskerikontroller, opkrævning af indirekte skatter, supplerende personale, uddannelse og infrastruktur
certificering og godkendelse af produkter
kommunikation og oplysning til og kendskab hos borgere og virksomheder om ændringer af deres rettigheder og forpligtelser
reintegration af EU-borgere og berettigede borgere fra Det Forenede Kongerige i EU.
Tildeling af finansieringen
 er baseret på den 
metode
, der er fastsat i bilag I:
andel af handelen med Det Forenede Kongerige (4 540 461 050 EUR)
værdien af de fisk, der er fanget i Det Forenede Kongeriges farvande (656 452 200 EUR)
befolkningen i maritime grænseregioner med Det Forenede Kongerige (273 521 750 EUR).
Medlemsstater, der er stærkt afhængige af fiskeri, skal rette en bestemt procentdel af deres nationale tildeling mod kystfiskeri af mindre omfang samt lokale og regionale samfund, der er afhængige af fiskeri.
Reglerne for økonomisk forvaltning
 angiver følgende.
Betalingerne gennemføres ved delt forvaltning i medfør af 
finansforordningen
 (forordning (EU, Euratom) 
2018/1046
).
Europa-Kommissionen
 foretager 
budgetmæssige forpligtelser
1
 i trancher til de enkelte medlemsstater mellem den 
1. januar 2021
 og den 
31. december 2023
.
Hver medlemsstat indsender en ansøgning om det foreløbigt tildelte beløb for 2025 inden den 
30. september 2024
.
Ansøgninger om finansiering fra reserven indsendes vha. en model, der er fastsat i bilag II, og omfatter oplysninger om samlede offentlige udgifter.
Anmodninger om finansiering skal ledsages af en gennemførelsesrapport, som beskriver:
de negative politiske og geografiske konsekvenser af brexit
foranstaltninger, der er gennemført for at imødegå de negative konsekvenser
en begrundelse for, at de afholdte og betalte udgifter er støtteberettigede, og deres direkte forbindelse med Det Forenede Kongeriges udtræden af EU
ordninger, der er indført for at undgå dobbeltfinansiering og sikre komplementaritet med andre EU-politikker og finansiering
en beskrivelse af foranstaltningernes bidrag til modvirkning af og tilpasning til klimaændringer.
Kommissionen:
sikrer sig, at ansøgningen er fuldstændig, nøjagtig og korrekt
fastsætter de støtteberettigede udgiftsbeløb og beløb for teknisk bistand.
Alle beløb angives i 
euro
.
Regler vedrørende forvaltning og kontrol
 kræver, at:
medlemsstaterne
 skal:
træffe alle nødvendige lovgivningsmæssige, reguleringsmæssige og administrative foranstaltninger for at beskytte EU’s finansielle interesser
udpege et organ, der forvalter de finansielle bidrag fra reserven
oprette forvaltnings- og kontrolsystemer i henhold til modellen i bilag III
forebygge, påvise og korrigere uregelmæssigheder og svig og undgå interessekonflikter
samarbejde med Kommissionen, 
Det Europæiske Kontor for Bekæmpelse af Svig (OLAF)
 og 
Den Europæiske Revisionsret
organer, der forvalter de finansielle bidrag fra reserven
, skal:
varetage driften af et effektivt og produktivt system til intern kontrol
anvende tydelige regler for udvælgelse af projekter, elektroniske regnskabssystemer og opbevaring af dokumenter i 5 år
Kommissionen
 skal:
foretage revision på stedet og have adgang til relevante dokumenter
afdække eventuelle risici i nationale forvaltnings- og kontrolsystemer
finansielle korrektioner
 foretaget af medlemsstaterne, når der konstateres en uregelmæssighed.
Ifølge reglerne om 
information og kommunikation
 er medlemsstaterne og deres regionale og lokale myndigheder ansvarlige for at oplyse offentligheden om resultaterne og indvirkningen af EU-finansieringen.
Evaluerings- og rapporteringsforanstaltninger
 kræver, at Kommissionen skal:
underrette 
Europa-Parlamentet
 og 
Rådet for Den Europæiske Union
 om gennemførelse af forordningen senest i juni 2024
evaluere finansieringens virkningsfuldhed, effektivitet, relevans, sammenhæng og EU-merværdi senest den 
30. juni 2027
forelægge Parlamentet, Rådet, 
Det Europæiske Økonomiske og Sociale Udvalg
 og 
Det Europæiske Regionsudvalg
 en rapport om gennemførelse af reserven senest den 
30. juni 2028
.
HVORNÅR GÆLDER FORORDNINGEN FRA?
Den trådte i kraft den 
9. oktober 2021
.
BAGGRUND
Reserven er et særligt engangsinitiativ som en reaktion på det særtilfælde, at en medlemsstat er udtrådt af EU. Konsekvenserne vil påvirke hele EU, men visse medlemsstater, regioner, lokalsamfund og sektorer vil blive mere påvirket end andre.
Reserven finansierer offentlige og private virksomheder, som står over for afbrydelser i handelsstrømme, herunder nye omkostninger til toldkontroller og administrative procedurer.
For yderligere oplysninger henvises til:
Brexittilpasningsreserven
 (Europa-Kommissionen).
VIGTIGE BEGREBER
Budgetmæssige forpligtelser.
 En reservation af bevillinger til dækning af efterfølgende udgiftsbeløb.
HOVEDDOKUMENT
Europa-Parlamentets og Rådets forordning (EU) 
2021/1755
 af 
6. oktober 2021
 om oprettelse af brexittilpasningsreserven (EUT L 357 af 
8.10.2021
, 
s. 1-26
).
Efterfølgende ændringer til forordning (EU) 2021/1755 er blevet indarbejdet i grundteksten. Denne 
konsoliderede udgave
 har ingen retsvirkning.
TILHØRENDE DOKUMENTER
Aftale
 om Det Forenede Kongerige Storbritannien og Nordirlands udtræden af Den Europæiske Union og Det Europæiske Atomenergifællesskab (EUT L 29 af 
31.1.2020
, 
s. 7-187
).
Se den 
konsoliderede udgave
.
Europa-Parlamentets og Rådets (EU, Euratom) forordning 
2018/1046
 af 
18. juli 2018
 om de finansielle regler vedrørende Unionens almindelige budget, om ændring af forordning (EU) 
nr. 1296/2013
, (EU) 
nr. 1301/2013
, (EU) 
nr. 1303/2013
, (EU) 
nr. 1304/2013
, (EU) 
nr. 1309/2013
, (EU) 
nr. 1316/2013
, (EU) 
nr. 223/2014
, (EU) 
nr. 283/2014
 og afgørelse 
nr. 541/2014/EU
 og om ophævelse af forordning (EU, Euratom) 
nr. 966/2012
 (EUT L 193 af 
30.7.2018
, 
s. 1-222
).
seneste ajourføring 
15.3.2023